Page:Blythsome bridal, or, The lass wi' the gouden hair.pdf/3

 And Madge that was buckled to Steenie, and coſt him grey breeks to his arſe, Wha after was hangit for ſtealing, great mercy it happe'd na warſe; And there will be gleed Geordy Janners, and Kats wi' the lily-white leg, Wha gade to the ſouth for manners, and bang'd up her wame in Mons-Meg. &c.

And there will be Judan Maclawrie, and blinking daft Barbara Macleg, Wi' flae-lugged ſharney-fac'd Lawrie, and ſhangy-mou'd haluket Meg. And there will be happer-ars'd Nancy, and fairy-fac'd Flowrie by name, Wi' Madie, and fat-hippet Girſy, the laſs wi' the gouden wame. Fy let &c.

And there will be girn-again Gibbie, wi' his glaiket wife Jenny Bell, And miſle-ſhin'd Mungo Macapie, the lad that was ſkipper himſell. There lads and laſſes in pearling, will feaſt in the heart o' the ha', On ſybows, and rifards, and carlings, that are baith ſodden and raw. Fy let, & c.

And there will be fadges and brochan, wi' fouth o' good gabbocks o' ſkate, Powſowdy, and drommock, and crowdy, and caller nowt-feet in a plate, And there will be partans and buckies, and, and enew,